שני פוקר

שני פוקר (נולדה ב-ד' בטבת ה'תשנ"ג, 28 בדצמבר 1992) היא משוררת, עורכת ספרותית ומבקרת ספרות ישראלית.

קורות חיים 
שני פוקר נולדה וגדלה ברמת גן.

שיריה של פוקר התפרסמו לראשונה בשנת 2018 בכתב העת "המוסך", וזמן קצר לאחר מכן גם בכתבי העת "הבה להבא" ו"הו!". מאז שיריה מתפרסמים בקביעות בבמות שונות, לרבות כתבי עת, עיתונים ואנתולוגיות שירה.

בשנת 2019 יצא ספר שיריה הראשון "מחצית חביוני" בהוצאת "הבה לאור" ובעריכת עודד כרמלי. במקביל, סיפורים פרי עטה של פוקר התפרסמו לאורך השנים בין השאר בכתבי עת שונים כמו "מעבורת",  "גרנטה", ו"ynet". 

על שירתה זכתה בפרס ע"ש גד יעקבי מטעם אוניברסיטת ת"א ובפרס רמי דיצני לשירה מטעם עמותת הליקון.

בשנת 2021 ערכה ביחד עם עודד כרמלי את פרויקט כינוס כל המחזות של יונה וולך, שהותקנו לספר "אנדרטה של צרעת: יונה וולך - כל המחזות", שיצא בהוצאת "הבה לאור". פוקר היא חברת מערכת בכתב העת "הבה להבא", ומפרסת בקביעות בכתב העת. 

בשנת 2022 מצאה שירים גנוזים של המשורר דן פגיס בארכיונו שבמכון גנזים. השירים התפרסמו במוסף תרבות וספרות של עיתון הארץ ובגיליון 18 של כתב העת הבה להבא.

כותבת רשימות ספרות בעיתון הארץ.

ספריה 
כתיבה:

מחצית חביוני, קובץ שירה, הבה לאור, 2019.

עריכה:

אנדרטה של צרעת: יונה וולך - כל המחזות, הבה לאור, 2019.

על יצירתה 
 טיים אאוט, "שני פוקר גונבת את ההצגה בכל ערב שירה בתל אביב", פרויקט המבטיחים, 4 בנובמבר 2019
 על "מחצית חביוני" לשני פוקר, אלי הירש, פורסם בתאריך 3 בינואר 2020 במדור הספרות של ידיעות אחרונות, מוסף 7 לילות.
 אורית נוימאיר פוטשניק, על "מחצית חביוני" לשני פוקר,המוסך (כתב עת),"הספרנים": בלוג הספרייה הלאומית, 05.02.2020
 קול קורא, "זוכרת את הפרספקטיבה: שיחה עם המשוררת והיוצרת שני פוקר", 4 בספטמבר 2020
 על "אנדרטה של צרעת" של יונה וולך, אמיר אוריין, הארץ ספרים.
 "להיאבק במפלצת השגרה", על אנדרטה של צרעת, ישראל היום.

קישורים חיצוניים 

רשימות של שני פוקר ב"הארץ"
 
 
 מחצית חביוני באתר ההוצאה הבה לאור
שלומי חתוכה, "אני רוצה שבתוך השיר תנשב אנרגיה של קהל", ריאיון בתוכנית "ברית מילה", כאן תרבות
 מיה סלע ויובל אביבי, "מורה לחיים", ריאיון בתוכנית "מה שכרוך", כאן תרבות
ענת שרון בלייס, "חגיגת ספרי ביכורים", ריאיון בתוכנית "אחת + 5", כאן תרבות

הערות שוליים 

ויקיפדיה: ערכים של משתמשים חדשים
משוררות ישראליות
משוררים ישראלים
עורכות ספרותיות ישראליות
עורכים ספרותיים ישראלים
מבקרי ספרות ישראלים
מבקרות ספרות ישראליות
משוררות כותבות עברית
משוררים כותבי עברית
ישראליות שנולדו ב-1992
ישראלים שנולדו ב-1992